stanford-oval/wikipedia huggingface dataset:
אהבה בשחקים

ערך זה עוסק בסרט משנת 1986. אם התכוונתם לסרט ההמשך משנת 2022, ראו .
| --- | --- |

כרזת הסרט "אהבה בשחקים"
 בימוי:  טוני סקוט 
 הופק בידי:  דון סימפסון, ג'רי ברוקהיימר 
 תסריט:  אהוד יונאי (מאמר) ג'ים קאש (תסריט קולנועי) ג'ק אפס הבן (תסריט קולנועי)
 עריכה:  כריס לבנזון, בילי וובר 
 שחקנים ראשיים:  טום קרוז קלי מקגיליס ואל קילמר אנתוני אדוארדס טום סקריט
 מוזיקה:  הרולד פאלטרמייר, ג'ורג'ו מורודר 
 צילום:  ג'פרי קימבול 
 מדינה:  ארצות הברית 
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  16 במאי 1986
 משך הקרנה:  105 דק' 
 שפת הסרט:  אנגלית 
 סוגה:  סרט פעולה, מלודרמה, סרט רומנטי, סרט דרמה, סרט מלחמה 
 תקציב:  15,000,000 דולר
 הכנסות:  353,816,701 דולר
 הכנסות באתר מוג'ו:   topgun
 סרט הבא:  אהבה בשחקים: מאווריק
 דף הסרט ב־IMDb
 
אהבה בשחקים (באנגלית: Top Gun) הוא סרט קולנוע אמריקאי משנת 1986 אשר בוים על ידי טוני סקוט, בו מככבים טום קרוז וואל קילמר. הסרט יצא לראשונה לאקרנים בארצות הברית ב-16 במאי 1986.
משרד ההגנה האמריקני השתתף במימון הסרט, והשפיע לא מעט על התסריט. הסרט הביא לעלייה ניכרת בשיעורי הגיוס לצי.
בשנת 2015, ספריית הקונגרס בחרה בסרט לשימור ברשם הסרטים הלאומי. סרט המשך בשם אהבה בשחקים: מאווריק תוכנן לצאת לאקרנים ב-23 בדצמבר 2020 אך נדחה ל-19 בנובמבר 2021 עקב התפרצות מגפת הקורונה ב-1 בספטמבר 2021, הסרט נדחה ל-25 במאי 2022. בסרט ההמשך מככבים טום קרוז, מיילס טלר, ג'ניפר קונלי, ג'ון האם, גלן פאוול, ריימונד לי, לויס פולמן, אד האריס וואל קילמר.
שחקנים ודמויות

טום קרוז – טייס הצי לוטננט פיט "מאווריק" מיטצ'ל
קלי מקגיליס – שרלוט "צ'רלי" בלקווד, מושא אהבתו של פיט
ואל קילמר – לוטננט טום "אייסמן" קאזאנסקי
אנתוני אדוארדס – ניק "גוס" בראדשו
טום סקריט – מייק "וייפר" מטקוף
מייקל איירונסייד – ריק "ג'סטר" הת'רלי, טייס
ג'ון סטוקוול – ביל "קוגר" קורטל
בארי טאב – הנרי "וולפמן" רות'
ריק רוסוביץ' – רון "סליידר" קרנר
טים רובינס – סם "מרלין" וולס
קלרנס ג'ילארד – מרקוס "סנדאון" ויליאמס
ויפ הבלי – ריק "הוליווד" נבן
ג'יימס טוקן – טום "סטינג'ר" ג'רדיאן
מג ריאן – קארול בראדשו, רעייתו של "גוס"
אדריאן פסדר – צ'ארלס "צ'יפר" פייפר
פסקול הסרט

את הפסקול לסרט הלחין הרולד פאלטרמאייר הגרמני, ביחד עם הגיטריסט סטיב סטיבנס, וקיבל על כך פרס גראמי.
ראו גם

אהבה בשחקים: מאווריק – סרט ההמשך
קרב אוויר (סרט) – סרט ישראלי דומה על טייסי קרב של חיל האוויר הישראלי במלחמת ששת הימים
הערות שוליים

↑  Mike Barnes (16 בדצמבר 2015). "'Ghostbusters,' 'Top Gun,' 'Shawshank' Enter National Film Registry". The Hollywood Reporter. נבדק ב-16 בדצמבר 2015. {{cite web}}:  (עזרה)
↑  D'Alessandro, Anthony (2 באפריל 2020). "'Top Gun Maverick' Flies To Christmas Corridor, 'SpongeBob' Eyes Late Summer, 'Quiet Place II' To Debut Labor Day". Deadline Hollywood (באנגלית). נבדק ב-2 באפריל 2020. {{cite news}}:  (עזרה)
↑  Nate Day, 'Top Gun: Maverick,' 'Mission: Impossible 7,' 'Jackass Forever' release dates delayed: report, Fox News, ‏1 בספטמבר 2021 (באנגלית)
| פרס בחירת הקהל לסרט השנה |
| --- | --- | --- |
| 1975‏-1990 | העוקץ (1975) ‏•‏‏ מלתעות (1976) ‏•‏‏ קן הקוקייה (1977) ‏•‏‏ מלחמת הכוכבים (1978) ‏•‏‏ גריז (1979) ‏•‏‏ רוקי 2 (1980) ‏•‏‏ האימפריה מכה שנית (1981) ‏•‏‏ שודדי התיבה האבודה (1982) ‏•‏‏ אי.טי. - חבר מכוכב אחר (1983) ‏•‏‏ שובו של הג'דיי (1984) ‏•‏‏ השוטר מבוורלי הילס (1985) ‏•‏‏ בחזרה לעתיד (1986) ‏•‏‏ אהבה בשחקים (1987) ‏•‏‏ באטמן (1990) |  |
| 1992‏-2010 | שליחות קטלנית 2: יום הדין (1992) ‏•‏‏ בחורים טובים (1993) ‏•‏‏ פארק היורה (1994) ‏•‏‏ פורסט גאמפ (1995) ‏•‏‏ אפולו 13 (1996) ‏•‏‏ טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) |  |
| 2011‏-היום | דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) ‏•‏‏ ברבי (2023) |  |
| --- | --- |
בקרת זהויות :  BnF: cb14294750c (data)  VIAF: 308185310   WorldCat (עם VIAF): 308185310
אייזק מיו

| --- | --- |
 לידה:  14 בספטמבר 1794 מחוז אן ארנדנל, ארצות הברית 
 פטירה:  18 במאי 1861 (בגיל 66) מחוז אן ארנדנל, ארצות הברית 
 מדינה:  ארצות הברית 
 השתייכות:  צי ארצות הברית 
 דרגה:  קומודור 
 פעולות ומבצעים
 מלחמת 1812  מלחמת ארצות הברית-מקסיקו  מלחמת הסמינול השנייה  המצור על וראקרוס 
 
קומודור אייזק מֶיוֹ (באנגלית: Isaac Mayo;‏ 1794 – 18 במאי 1861) היה קצין בצי האמריקני, שהשתתף במלחמת 1812, במלחמת סמינול השנייה ובמלחמת ארצות הברית–מקסיקו. בהשפעתו נבחרה אנאפוליס למקום הקמתה של האקדמיה הימית של ארצות הברית ב־1845. הוא מפורסם גם בשל הדחתו מן הצי על ידי הנשיא לינקולן בתחילת מלחמת האזרחים על רקע הקרע בין הדרום לצפון.
משפחתו

אייזק מיו נולד ב־1794 במחוז אֶן אֶרוּנדֶל, מרילנד. הוא היה אחיינו של אדמירל ג'וזף מיו, ונישא ב־1835 לשרה בטייל פיטסיו בלנד, בתם של תאודוריק בלנד, שופט פדרלי במרילנד, ושרה גלן. לזוג נולדה בת יחידה, שרה.
קורות שירותו בצי

מיו התגייס לצי האמריקני ב־1809 בגיל 16, והוצב כפרח חובלים באונייה "ווֹסְפּ" תחת פיקודו של קפטן ג'יימס לורנס. הוא עבר עם קפטן לורנס מ"ווספ" אל הבריג "אַרגוּס" וממנה אל "הוֹרנֶט" ובה שירת במלחמת 1812. ב־4 בפברואר 1815 הועלה לדרגת לוטננט. על שירותו במלחמה זכה לאות הצטיינות מן הקונגרס.
ב־1840, במהלך מלחמת סמינול השנייה וכשהוא נושא דרגת קומנדר (בין לוטננט לקפטן), נמסר למיו הפיקוד על "פּוֹינְסֶט", ספינת תותחים בעלת משוטות צדיות. בהמשך המלחמה, עד אוגוסט 1842, פיקד על שייטת ספינות תותחים.
ב־1845 היה קפטן מיו חבר בוועדה שקבעה היכן תוקם האקדמיה הימית של הצי האמריקני. מיו המליץ על פורט סוורן (Fort Severn), שאת מעלותיו הכיר, והודות לו נבחר האתר. לאחר הקמת האקדמיה שימש בה מיו כבוחן של פרחי קצונה. ערב מלחמת ארצות הברית–מקסיקו עבר לפקד על פריגטת הקיטור "מיסיסיפי".
ב־1847, במהלך מלחמת ארצות הברית–מקסיקו, הייתה אונייתו של קפטן מיו חלק מהשייטת של קומודור מת'יו פרי, שסייעה לצבאו של גנרל וינפילד סקוט בהתקפה על ורה קרוז. 6 תותחים ימיים כבדים הורדו לחוף, והסוללה שהופעלה על ידי כמאתיים מלחים הגישה סיוע ארטילרי לצבא הצר על העיר. הפיקוד על הסוללה התחלף מדי יום, וב-25 במרץ, היום בו קראו המקסיקנים להפסקת אש כדי לדון בתנאי הכניעה, היה בידי קפטן מיו. לאחר הכניעה, ב-30 במרץ, מינה גנרל סקוט את מיו לעמוד בראש חיל המצב של הצי בערים הכבושות טלקוטלפן (Tlacotalpan) ואלוורדו (Alvarado).
ב-9 בדצמבר 1852 נמסר למיו הפיקוד על שייטת אפריקה, שפעלה מאז 1819 באכיפת האיסור על אוניות אמריקניות לעסוק בסחר עבדים. מיו, בעל עבדים בעצמו, הניף את דגל הקומודור על הפריגטה "קונסטיטושן". ב-3 בנובמבר 1853 הכניעה "קונסטיטושן" ולכדה בשפך נהר הקונגו את ספינת העבדים "גמבריל" (H.N. Gambrill) כשהיא ריקה ממטענה האנושי. הייתה זו הפעולה הקרבית היחידה של מיו במשך השנתיים בהן פיקד על השייטת.
ב-17 באפריל 1855 הוחלף מיו על ידי קפטן תומאס קְרֶבּ (Thomas Crabbe) ושב לאמריקה. ביוני, לאחר שהייה של שנתיים וחצי בים, הוענקה לקצין הוותיק בן ה-61 חופשה בת שלושה חודשים, שבסיומה שב לשמש בוחן של פרחי קצונה באקדמיה הימית.
התפטרותו והדחתו מן הצי

ב-1861, כשפרש הדרום מן הברית והחל להתנגד בכוח לסמכות הממשל הפדרלי, היה קומודור מיו הקצין הוותיק והמבוגר ביותר מבין כ-300 קציני הצי המלחמתי שבחרו שלא לתמוך באיחוד. כ-100 מהם הגישו את התפטרותם וביניהם מיו. הוא שלח מכתב חריף לנשיא אברהם לינקולן, בו מחה על מדיניות הממשל, השוללת לדבריו את זכויותיהם המעוגנות בחוקה של אזרחים בני חורין רבים, והשווה את התנהלות הממשל ל"מלחמה נגד אחים בני עם אחד". בסיום המכתב ביקש מן הנשיא לקבל את התפטרותו מן הצי, אך לינקולן, שנעתר לקצינים אחרים, דחה את בקשתו של מיו והורה לסלקו מן הצי.
ב-18 במאי 1861, ביום בו נכנסה הדחתו לתוקף, מת קומודור מיו מפצעי ירי באחוזת גרשהם באדג'ווטר שבמרילנד. הוא נקבר בבית הקברות "סטרוברי היל" באקדמיה הימית באנאפוליס.
| --- | --- |
בקרת זהויות :  LCCN: n2001083256  SNAC: w6cg166m  VIAF: 23947754   WorldCat (עם VIAF): 23947754
איזידור שר

| --- | --- |
אין תמונה חופשית
 לידה:  2 באפריל 1872 פשט 
 פטירה:  2 בפברואר 1930 (בגיל 57) אגר, הונגריה 
 שם לידה:  Scheer Izidor 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השקפה דתית:  יהדות 
 
איזידור שר, משנת 1907 גונדוש, (בהונגרית: Scheer Izidor; ‏1860 – אגר, 2 בפברואר 1930) היה בנאי אמן, אדריכל יהודי-הונגרי.
ביוגרפיה

איזידור שר נולד במשפחה יהודית כבנם של גוטליב שר ושל הרמין שטיין. הוא למד באוניברסיטה הטכנית של וינה, ומ-1892 פתח משרד אדריכלות עצמאי בבודפשט. הוא תכנן בתי דירות רבים, חנויות כלבו, אך גם מפעלים.
ביוגרפיה > קריירה

לעיתים קרובות עבד עם האדריכל יוז'ף פישר, ובית שטאפנברג שבמרכז העיר, שנבנה בשנת 1904 הוא עבודתם המשותפת של השניים ברחוב פיארישטה 6. הוא גם השתתף בתחרויות אדריכלות חשובות: בשנת 1898 השתתף במכרז תכנון של בית הכנסת בליפוטווארוש עם לאסלו ואגו ועם יוז'ף ואגו (צפון רובע 5 מרכז העיר). בית הכנסת לא נבנה לבסוף מסיבות תקציביות. בשנת 1928 הוא היה אחד האדריכלים ההונגרים הבודדים שהשתתפו בתחרות הבינלאומית של ארמון האומות בז'נבה (בצרפתית: Palais des Nations; באנגלית: Palace of Nations). בשנת 1895 הוא עדיין תכנן בסגנון היסטוריסטי את בית ברוכשטיינר היפה. מאוחר יותר ברחוב יושיקה 2 פינת רחוב צ'נגרי את הבית הפינתי כבר תכנן בסגנון אר נובו בשנת 1903.
ביוגרפיה > קבורה

קברו נמצא בבית הקברות היהודי ברחוב קוזמה (3 / J-67-6a).
לקריאה נוספת

קפ-טר: רחוב האיוש 41.
מחאה בלתי נראית: איזידור שר
אדריכלות הונגרית
הערות שוליים

↑  A Belügyminisztérium 1907. évi 54398. sz. rendelete. MNL-OL 30794. mikrofilm 545. kép 2. karton. Névváltoztatási kimutatások 1907. év 53. oldal 1. sor.
↑  Halálesete bejegyezve az egri állami halotti akv. 42/1930. folyószáma alatt.
Truck Simulator (סדרת משחקים)

|  כללי |
| --- | --- |
 סוגה:  משחקי סימולציית כלי רכב
 פיתוח:  SCS Software
 הוצאה לאור:  SCS Software 
 הפצה:  SCS Software (בעבר THQ (אנ'))
 סדרה:  הראשון: Hard Truck: 18 Wheels of Steel 31 באוגוסט 2002 האחרון: American Truck Simulator 2 בפברואר 2016
 דרישות תוכנה
 פלטפורמות:  PC (חלונות, MacOS, לינוקס)
 
Truck Simulator היא סדרת משחקים מז'אנר סימולציית כלי רכב. נכון ל-2019, זוהי הסדרה החמישית הנמכרת ביותר בז'אנר, לאחר הסימס, RollerCoaster Tycoon, פלייט סימולטור ו-Simcity, עם למעלה מ-10 מיליון כותרים שנמכרו.
המשחק הוא בבסיסו חינוכי, ומטרתו היא הובלת פריטים במשאית סמי-טריילר על פי חוקי התנועה הנפוצים במקומות שונים, וניהול צי רכב של חברת הובלה גדולה. סדרת המשחקים מפותחת ומופצת מראשיתה ועד היום על ידי חברת SCS Software.
סדרת המשחקים > 18 גלגלי הפלדה

הסדרה הראשונה של SCS software, עם כ-8 כותרים, שכל אחד מהם עומד בפני עצמו.
במשחק השחקן נוהג במשאית סמי-טריילר במקומות שונים בעולם תוך כדי ביצוע משימות מגוונות והובלת נגררים מסוגים שונים.
בכל משחק שהתווסף לסדרה נוספו אפשרויות חדשות, מקומות חדשים לנהוג בהם וכן משאיות מדגמים חדשים.
סדרת המשחקים > Bus Driver

המשחק (אנ') יצא במרץ 2007, והוא ספין אוף לסדרה הראשית. הוא המשחק היחידי של SCS software שיצא גם ל-iOS. המשחק מתרחש בעיר אמריקאית דמיונית, אך מספר תחנות אוטובוס בעיר זו קרויות על שם תחנות במטרופולין של לונדון.
כמו ב"18 גלגלי הפלדה", על הנהג/ת לציית לחוקי התנועה, אך בנוסף להימנע מבלימה פתאומית ומתאונות, ולהקפיד לאסוף נוסעים שמחכים בתחנת האוטובוס ולפתוח את הדלתות לאלו המבקשים לרדת.
בסך הכול ישנן 6 רמות וכ-36 מסלולי נסיעה. כדי לעלות לרמה הבאה יש להצליח לפחות ב -4 מסלולים. עם העלייה ברמה הדרכים נעשות יותר ארוכות ומונוטוניות, ויש לקבל ציון חיובי על מנת להצליח בנסיעה.
במשחק ישנם 17 דגמי אוטובוסים, רובם של חברות ידועות. דוגמאות לאחדים מן הדגמים הללו: פורד סדרה B (אנ'), נובה בוס (אנ'), סטרה (אנ'), רנו אגורה (אנ'), וולוו B7TL (אנ'), ג'ימיני 3 (אנ') ותמזה (אנ').
סדרת המשחקים > Euro Truck Simulator

המשחק יצא באוגוסט 2008 ומאפשר לשחקנים לנסוע במדינות מערב אירופה וב-20 ערים (רובן ערי בירה), כאשר ניתן לבצע עבודות במסגרת חברת הובלות או כנהג עצמאי.
זאת ועוד, הוספו מספר מדדים ופיצ'רים חדשים בתא הנהג ובנסיעה עצמה: מד דלק, מד טמפרטורה ואורות אזהרה. גם מספר סוגי המטען עלה בצורה משמעותית ליותר מ-60.
בפעם הראשונה בתולדות הסדרה, נכנסו ארבעה דגמי משאיות הקיימים במציאות (אך עם שמות שונים בשל זכויות יוצרים) – מרצדס אקטורז (אנ'), רנו מגנום (אנ'), סקאניה סדרה R (אנ') ו-וולוו FH16 (אנ').
למשחק יצאו ארבעה משחקי ספין-אוף: משחק אחד המדמה נהיגה בגרמניה, השני בבריטניה, השלישי באתגרי נסיעה והרביעי בנהיגה במשאית מחברת סקניה.
סדרת המשחקים > Euro Truck Simulator 2

נקרא גם בקיצור ETS 2. המשחק יצא באוקטובר 2012, והוא למעשה המשחק המצליח ביותר בתולדות הסדרה, עם יותר מ-7 מיליון כותרים שנמכרו. המשחק נתמך גם באוקולוס ריפט.
כמו Euro Truck Simulator הראשון, גם פה מדובר בסימולטור הובלות במרכז-מערב אירופה, עם כ-12 מדינות ו-71 ערים, אך עם שינויים מהותיים באופן ההתנהלות של המשחק, ביחס למשחקים הקודמים.
סדרת המשחקים > American Truck Simulator

נקרא גם בקיצור ATS. המשחק יצא בפברואר 2016, ומתאר סימולטור הובלות בארצות הברית, כאשר רוב מאפייני המשחק הם זהים לאלו של Euro Truck Simulator 2.
המשחק יצא עם שתי מדינות בלבד: קליפורניה עם 22 ערים, ונבדה עם 10 ערים. בהתחלה היחס בין המשחק למציאות היה של 1:35, אך השתנה אחרי מספר חודשים ל 1:20.
הערות שוליים

↑  truck-simulator.fandom.com/wiki/18_Wheels_of_Steel, truck-simulator.fandom.com
↑  Projects history, scs software
↑  Wheels of Steel games, steam
↑  Bus Driver, steam
↑  Bus Driver - Pocket Edition, apps.apple.com (ארכיון)
↑  Euro Truck Simulator
↑  [Euro Truck Simulator 2 https://truck-simulator.fandom.com/wiki/Euro_Truck_Simulator_2]
↑  American Truck Simulator
↑  California
↑  Nevada
Ummagumma

Ummagumma הוא אלבום האולפן הרביעי של להקת פינק פלויד שיצא לאור ב-1969.
הפקה

חלקו הראשון של האלבום כולל ארבעה ביצועים מוארכים בהופעות חיות: יצירה מתוך אלבום הבכורה (Astronomy Domine), שתי יצירות מן האלבום השני (Set The Controls For The Heart Of The Sun ו - A Saucerful of Secrets) והיצירה "Careful With That Axe Eugene". היצירה האחרונה לא נכללה באף אלבום רשמי מלבד אלבום האוסף Relics ( אלבום שיצא מאוחר יותר וכלל מספר שירים ישנים שלא נכללו באלבומי סטודיו אחרים). ביצועים חיים אלו הוקלטו במועדון "אמהות" בברמינגהאם, ב-27 באפריל 1969, ובמכללה למסחר של מנצ'סטר, ב-2 במאי.
חלקו השני של האלבום הכפול מתחלק ל-4 חלקים, כשלכל חלק אחראי בלעדית אחד מחברי הלהקה. חלק זה נחשב לפסיכדלי במיוחד, וכולל כמות רבה של אפקטים (tape effects).
האלבום יצא לאור בבריטניה ב-25 באוקטובר של אותה השנה, וב-10 בנובמבר בארצות הברית. למרות היותו אלבום פסיכדלי, שלא פונה לקהל הרחב, הוא הגיע למקום ה-5 בבריטניה, ולמקום ה-74 בארצות הברית, והיה לאלבום הראשון של הלהקה שהצליח להתברג ב-100 האלבומים הנמכרים ביותר בארצות הברית.
בשנת 1983 התייחס דייוויד גילמור לתהליך היצירה של האלבום, כשנשאל על ההשראה ל-The Narrow Way, היצירה המשמעותית הראשונה שלו בלהקה:
ובכן, החלטנו לעשות את האלבום הארור, וכל אחד מאיתנו היה צריך לעשות חלק מוזיקלי בעצמו. זה היה רק מתוך ייאוש למעשה, בנסיון לחשוב על משהו לעשות, לכתוב בעצמי. מעולם לא כתבתי משהו לפני, פשוט נכנסתי לסטודיו והתחלתי לקשקש על זה, מנסה להקליט חלקים ולחברם ביחד. לא שמעתי את זה כבר במשך שנים. אין לי מושג כבר איך זה נשמע
בשנת 1987 האלבום יצא לאור כתקליטור כפול. גרסה מוקלטת דיגיטלית מחדש (remastered) על שני תקליטורים שוחררה ב-1994. באף אחת מהגרסאות המאוחרות לא הופיעה תמונתה של אשתו הראשונה של ווטרס, אשר כן הופיעה על במקור.
עטיפת האלבום

האלבום ידוע בגלל עטיפתו אשר עוצבה באפקט דרוסטה על ידי חברת היפנוסיס (שעיצבה את רוב עטיפות אלבומי הלהקה). העטיפה מראה את חברי הלהקה כאשר במסגרת שליד גילמור, מופיעה תמונת האלבום שוב ובה חבר להקה אחר יושב לידה וכך הלאה כשכל חברי הלהקה משנים את מקומם בתמונה. התמונה הפנימית האחרונה, עם חבר הלהקה הרביעי היא של אלבומם הקודם A Saucerful of Secrets.
בזמן שפינק פלויד למדו באוניברסיטה היה להם חבר שאמר "אני הולך לבית שלי לעשות אומגומה" מילת רמיזה שמסמלת את הסקס של אותו חבר. כשפינק פלויד סיימו בהקלטת האלבום הם לקחו את ההשראה מאותו חבר לשם האלבום.
בשנת 1987 האלבום יצא לאור כתקליטור כפול. גרסה מוקלטת דיגיטלית מחדש (remastered) על שני תקליטורים שוחררה ב-1994. באף אחת מהגרסאות המאוחרות לא הופיעה תמונתה של אשתו הראשונה של ווטרס, אשר כן הופיעה על במקור.
מבצעים

דייוויד גילמור - גיטרה ושירה
רוג'ר ווטרס - בס גיטרה ושירה
ניק מייסון - כלי הקשה
ריצ'רד רייט - קלידים
לינדי מייסון (אשתו של ניק מייסון) - חליל
רשימת רצועות > אלבום ההופעה

Astronomy Domine - 8:29
Careful With That Axe, Eugene - 8:50
Set The Controls For The Heart Of The Sun - 9:12
A Saucerful of Secrets - 12:48
רשימת רצועות > אלבום הסטודיו

Sysyphus - 13:28
Grantchester Meadows - 7:26
Several Species of Small Furry Animals Gathered in a Cave and Grooving with a Pict - 4:59
The Narrow Way - 12:17
The Grand Vizier's Garden Party - 8:46
רשימת רצועות > אלבום הסטודיו > Sysyphus

Sysyphus היא היצירה הראשונה באלבום והיא נכתבה ונוגנה על ידי ריצ'רד רייט. היצירה מבוססת באופו רופף על סיפורו של סיזיפוס, דמות מהמיתולוגיה היוונית, שנאלץ לגלגל סלע ממקום למקום בשאול, מפני מעשיו הזדוניים. אורך היצירה הוא 12 דקות, והיא נחלקת ל-4 חלקים:
"Sysyphus Part 1" (רייט) - 1:08 - קטע מוזיקלי אפל שמנוגן על כלי המלוטרון.
"Sysyphus Part 2" (רייט) - 3:30 - מוזיקת פסנתר מלנכולית שהופכת לסדרת תווים נמוכים.
"Sysyphus Part 3" (רייט) - 1:49 - אוונגרד הכולל תופים, קולות וצרחות לא שגרתיות.
"Sysyphus Part 4" (רייט) - 6:59 - החלק מתחיל במוזיקה עצובה המלווה בכלי קשת, לאחר מכן הקטע מתפתח למוזיקה פסיכדלית ואוונגרדית, ולבסוף היצירה נגמרת באופן דומה לחלק הראשון.
בכל שנות הלהקה, השיר בוצע בהופעה חיה 4 פעמים בלבד.
ז'אנר מוזיקלי: רוק מתקדם, אוונגרד.
ביצוע: ריצ'רד רייט - אורגן פריסה, מלוטרון, פסנתר, גיטרת בס, טימפני, תופים, כלי הקשה, שירה בהילוך מהיר
רשימת רצועות > אלבום הסטודיו > Grantchester Meadows

השיר כולל שירה ונגינת גיטרה אקוסטית של ווטרס. כמו כן, לאורך השיר ניתן לשמוע הקלטה של קולות מן הטבע, כגון ציוץ ציפורים וקולות של חיות נוספות.
המילים מתארות חלום על קיימברידג' שבבריטניה. מקום ילדותם של ווטרס, דייוויד גילמור וחבר הלהקה לשעבר סיד בארט. זוהי בלדת פולק של ווטרס שנכתבה בשנות ה־60 המאוחרות ובשנות ה־70 המוקדמות. השיר מזכיר בסגנונו את אלבום הסולו של ווטרס מ-1970.
השיר בוצע לראשונה בקונצרט של הלהקה, The Man and the Joureny בשם Daybreak. לאחר מכן הוא בוצע בשנות ה-70 המוקדמות בהופעות של הלהקה בהן השתתפו גם דייוויד גילמור וריצ'רד רייט.
ז'אנר מוזיקלי: פולק פסיכדלי, מוזיקה אקספרימנטלית
ביצוע: רוג'ר ווטרס - גיטרה אקוסטית, שירה ואפקטים של טייפ
רשימת רצועות > אלבום הסטודיו > Several Species of Small Furry Animals Gathered in a Cave and Grooving with a Pict

"Several Species of Small Furry Animals Gathered in a Cave and Grooving with a Pict" (ווטרס) - 4:59

היצירה נכתבה על ידי רוג'ר ווטרס שהקליט אותה בעצמו. בהקלטה הוא גם מדבר. השיר מתחיל בציוצי ציפורים (ניתן לשמוע גם ב-Grantchester Meadows) וממשיך בקולות לא שגרתיים (המזכירים את החלק השלישי של Sysyphus של ריצ'רד רייט). בשיר יש מסרים סמויים שרוג'ר אומר הפוך "That's was Pretty avant-garde wasn't it?" (זה היה מאוד אוונגרדי לא?).
השיר הוא בלמעשה רעשים של מכרסמים, ציפורים ועוד. אלה מדומים על ידי ווטרס בטכניקות שונות כגון הקשה על המיקרופון במהירויות שונות. לאחר מכן, ווטרס מדבר במבטא סקוטי מוגזם. ה-"Picts" שיש בשם השיר, הם בעצם הילידים של סקוטלנד. בסוף השיר, ניתן לשמוע את ווטרס אומר Thank you בקול חלש שקשה לשמוע.
בראיון ב-1970 אומר ווטרס:
"זה לא באמת שום דבר, זאת שירה קונקרטית. אלה היו קולות שעשיתי. קול הסטירה נוצר בידי אדם ללא כלי נגינה.
סגנון מוזיקלי: מוזיק קונקרט
ביצוע: רוג'ר ווטרס - קולות ואפקטי טייפ
רשימת רצועות > אלבום הסטודיו > The Narrow Way

"The Narrow Way Part 1" (גילמור) - 3:27
"The Narrow Way Part 2" (גילמור) - 2:53
"The Narrow Way Part 3" (גילמור) - 5:57
(בדרך הצרה) הוא שיר של פינק פלויד שנכתב על ידי דייוויד גילמור. השיר מחולק ל-3 חלקים, ונחשב לאחד הטובים של האלבום Ummagumma. השיר הוא היחיד עם מילים באלבום (יחד עם Grantchester Meadows של ווטרס). חלק 1- קטע קאנטרי אינסטרומנטלי. חלק 2- ריף גיטרה חשמלית אינסטרומנטלי בעל עוצמה על גבול המטאל. חלק 3- הקטע מתחיל במנגינה פסיכדלית ועוברת למילים והופך למנגינת רוק אינסטרומנטלית.
דייוויד גילמור, שכתב את השיר גם ביצע את כל כלי הנגינה.
חלק אחד נקרא בהתחלה, "Baby Blue Shuffle in D minor" שהלהקה ניגנה אותו ב-BBC ב-1968. זה גם השפיע על שני שירים מהפסקול, Zabriskie Point. בשירים Rain in the Country ו-Unknown Song.
חלק שני הוא סולו גיטרה עוצמתי בסגנון הבי מטאל. הסולו ממשיך ומוביל למוזיקה אוונגרדית שבסוף מוביל לחלק השלישי.
חלק שלישי מכליל את שירתו של גילמור.
עד היום היצירה נחשבת כיצירה המשמעותית הראשונה שלו עם הלהקה.
סגנון מוזיקלי: רוק פסיכדלי, רוק מתקדם, אוונגרד
ביצוע: דייוויד גילמור - גיטרות, שירה, גיטרת בס, פסנתר, אורגן ותופים.
רשימת רצועות > אלבום הסטודיו > The Grand Vizier's Garden Party

יצירת אוונגרד בת שלושה חלקים של פינק פלויד, שנכתבה על ידי ניק מייסון ונכללה באלבום Ummagumma (היצירה היא האחרונה באלבום). לינדי, אשתו של מייסון, מנגנת באלבום בחליל. היצירה מבוססת על מסיבה שערך הסולטאן העות'מאני בגינתו, ומכאן שמה. היצירה מחולקת לשלושה חלקים המתארים את מסיבת הסולטאן (Entrance,Entertainment ו- Exit). החלק הראשון והשלישי נכתבו על ידי רון גיסין (שבהמשך כתב עם הלהקה את היצירה המוזיקלית Atom Heart Mother Suite).
Entrance (כניסה) (מייסון) - 1:00 - נעימת חליל קצרה המלווה בתוף ומצלתיים ומהווה את הדקה הראשונה של היצירה.
Entertainment (אירוח) (מייסון) - 7:06 - החלק מבוצע על ידי מייסון ומכיל כלי הקשה שונים, ביניהם טימפני ותוף.
Exit (יציאה) (מייסון) - 0:38 - החלק האחרון והקצר ביותר הוא בדיוק כמו החלק הראשון ומסיים את Ummagumma.
סגנון מוזיקלי: אוונגרד, רוק פסיכדלי, רוק מתקדם
ביצוע: ניק מייסון - תופים, כלי הקשה, מלוטרון
לינדי מייסון - חליל
איי סנט פול

| --- | --- |

 נתונים גאוגרפיים
 מיקום:  הים התיכון 
 קואורדינטות:  35°58′01″N 14°24′08″E﻿ / ﻿35.966944°N 14.402222°E﻿ / 35.966944; 14.402222
 שטח:  0.101 קילומטר רבוע
 אורך:  0.860 קילומטר
 רוחב:  0.190 קילומטר
 נתונים מדיניים
 מדינה:  מלטה 
 אוכלוסייה:  0
  (למפת מלטה מוגדלת) ולטה ויקטוריה בירקירקארה לואה קומינואיי סנט פול(למפת מלטה רגילה) ולטה ויקטוריה בירקירקארה לואה קומינואיי סנט פול
 
פסלו של פאולוס הקדוש על האי המערבי מבין השניים
איי סנט פול (מלטית Il-Gżejjer ta' San Pawl; אנגלית St Paul's Islands) הם שני איים קטנים וחשופים, השוכנים סמוך למוצאו של מפרץ סנט פול שבצפון-מערב האי מלטה. שטחם של האיים הוא 0.1 קמ"ר והם מרוחקים מרחק 100 מטרים בלבד מחופי האי מלטה. שני האיים אינם נושבים מאז שהחקלאי האחרון שהתגורר בהם עזב את המקום במאה ה-20.
בשנת 59 שלח פסטוס, הנציב הרומי של יהודה, את פאולוס הקדוש מקיסריה לרומא כדי לעמוד למשפט בפני הקיסר נירון. תחת שמירה נשלחו פאולוס, לוקאס המבשר ואחרים לרומא, אך ספינתם נטרפה ליד "מליטי", היא מלטה:
"ושר המאה חפץ להציל את פולוס וינא את עצתם ויאמר מי ידע לשחות ירד ויעבר ליבשה בראשנה והנשארים אלה על קרשים ואלה על שברי האניה׃ ויהי כן וימלטו כלם אל היבשה:

וכאשר נמלטנו נודע לנו כי שם האי מליטי׃ והנכרים לא המעיטו חסדם עמנו כי בערו אש ויאספו את כלנו אליהם מפני הגשם היורד ומפני הקר."
המקום בו נטרפה הספינה מזוהה לפי המסורת עם איי סנט פול, אם כי הדבר נתון במחלוקת עובדתית. בשנת 1845 הוקם על האי המערבי והגדול בין השניים פסל של הקדוש, הנישא לגובה של 12 מטרים; ומדי שנה, ביום חגם של פאולוס ופטרוס הקדושים, החל ב-29 ביוני, נערכת למרגלותיו מיסה.
אהוד חבצלת

| --- | --- |
אין תמונה חופשית
 לידה:  13 ביולי 1955 ירושלים 
 פטירה:  5 בנובמבר 2015 (בגיל 60) קורווליס, ארצות הברית 
 מדינה:  ארצות הברית 
 מקום לימודים:  אוניברסיטת קולומביה 
 פרסים והוקרה:  מלגת גוגנהיים 
 
אהוד חבצלת (באנגלית: Ehud Havazelet‏) (13 ביולי 1955 - 5 בנובמבר 2015) היה סופר יהודי-אמריקאי.
ביוגרפיה

פרופ' אהוד חבצלת נולד בירושלים, לרב פרופ' מאיר חבצלת, מרצה בכיר בישיבה אוניברסיטה בניו יורק. אביו הוא בנו של זישא ברנדוויין, מצאצאי הבעש"ט וממשפחת האדמו"ר מסטרטין. אמו, שרה, היא בתו של הרב פרופ' שמואל קלמן מירסקי ושולמית, בתו של יוחנן דוד סלומון. דודניתו היא הסופרת החרדית מנוחה פוקס.
בגיל שנתיים הוא עבר עם משפחתו לארצות הברית. עד גיל 18 הוא קיבל חינוך ישיבתי. בגיל 18 הוא נכנס ללמוד בקולג' של אוניברסיטת קולומביה. באותה תקופה הוא עזב את אורח חייו הדתי, והצטרף לחוגי השמאל הרדיקלי שפעלו באוניברסיטאות בתקופת כהונתו של ריצ'רד ניקסון. הוא השתלם במספר מוסדות אקדמיים בתחום של כתיבה יוצרת.
משנת 1989 לימד באוניברסיטת אורגון כתיבה יוצרת. במקביל הוא עסק בכתיבה של רומן וספרי סיפורים קצרים. ספריו וסיפוריו עוסקים בדרך כלל בדמויות יהודיות, ומעורבים בהם מוטיבים ביוגרפיים מחיי המחבר. ספריו זכו בפרסים רבים, ובהם מלגת גוגנהיים.
חבצלת נפטר ב-2015 ממחלת הסרטן.
ספריו

What Is It Then between Us? (short stories), Scribner, 1988
Like Never Before, (short stories), Farrar, Straus & Giroux, 1998
בעברית: לעולם לא, תרגמה מאנגלית: מרים שפס, כנרת, 2002
Bearing the Body, (novel), Farrar, Straus & Giroux, 2007
בעברית: צל חיים, תרגמה מאנגלית: אביטל ארז, כנרת, זמורה-ביתן, תשס"ט 2009
הערות שוליים

↑  ידיעה על פטירתו
| --- | --- |
בקרת זהויות :  NLI: 987007262449105171  BnF: cb135212250 (data)  GND: 129456764  ISNI: 0000 0001 1572 4739  LCCN: n87935438  NTA: 304430927  SNAC: w6g573jz  SUDOC: 135477867  VIAF: 62628621   WorldCat (עם VIAF): 62628621